Ladislav Noel

Ladislav Noel (* 21. jún 1922, Teplička nad Váhom† 29. september 1996, Bratislava) bol slovenský fotograf, pôsobiaci v Bratislave.Informácie o autorovi na digibooks.sk Dostupné online

 Život 
Narodil sa v sklárskej rodine a po búrlivej mladosti zakotvil v roku 1938 v Bratislave, kde si obľúbil fotografiu. Tvoril fotografiu vedeckú, propagačnú a reportážnu. Rozpracoval metodiky tvorby fotografických výstav, je autorom mnohých kníh o fotografii. Od roku 1953 pracoval ako vedúci metodik pre fotografiu v SÚĽUTe pri Slovenskom výbore pre veci umenia v Bratislave, kde zotrval 30 rokov. Napísal 46 publikácií, je autorom viac než 1000 odborných článkov. Pracoval aj ako osvetový pracovník, 7 rokov prednášal metodiku fotografie na FAMU v Prahe. Jeho cieľom bolo skúmať fotografiu z celospoločenského hľadiska - sociálneho, didaktického, výchovného, metodického. Zomrel v Bratislave v roku 1996. Jeho početnú zbierku fotografií odovzdala po jeho smrti v roku 1996 jeho manželka do Archívu národného trustu pre historické miesta a krajinu Slovenska.

 Výber z tvorby 
 cyklus fotografií Socialistický realizmus

 Výber z bibliografieOnline katalóg SNK, výsledky pre autora LADISLAV NOEL Dostupné online 
 Škola fotografie pre začiatočníkov (1957, viacero reedícií)
 Práca fotografických krúžkov ĽUT (1958)
 Fotografujeme v prírode (1958)
 Ako fotografovať (1959)
 Fotografia v názornej agitácii a propagácii (1961)
 Od diapozitívu po diafilm (1965)
 O fotografickom emotívnom obraze (1969)
 Robíme fotogram (1972)
 Fotografia činnosti : práca, kultúra a šport (1973)
 Dva póly fotografie (1976)
 Fotografická tematika, motív a obraz (1976)
 Diaľková škola fotografie (1980)
 Fotografické videnie a zobrazovanie (1983)
 K práci s farebným diapozitívom a diafilmom (1984)
 Zájmové útvary fotografické pro žáky středních škol (1985)
 Mladý fotograf (1987)
 Rozvoj amatérskej fotografie na Slovensku (1988)

 Ocenenia 
 Cena ministra kultúry za rozvoj fotografie
 Pamätná medaila Karola Plicku
 Verejné uznanie za zásluhy o rozvoj Lamača a pamätná plaketa za jeho celoživotné dielo

 Referencie 

 Ďalšia literatúra 


Kategória:Slovenskí fotografi
Kategória:Vyučujúci na Filmovej a televíznej fakulte Akadémie múzických umení v Prahe
Kategória:Osobnosti z Tepličky nad Váhom